จังหวัดลพบุรี เกษตรกรชาวนา ชาวไร่ เริ่มลงมือปลูกพืช เพื่อเป็นปฐมฤกษ์ในวันพืชมงคล
จังหวัดลพบุรี เกษตรกรชาวนา ชาวไร่ เริ่มลงมือปลูกพืช เพื่อเป็นปฐมฤกษ์ในวันพืชมงคล ที่ยึดถือปฏิบัติมาแต่โบราณ เพื่อความเป็นสิริมงคล หวังพืชผลผลิตเจริญงอกงามขายได้กำไรดี ที่สำคัญในปีนี้เป็นปีพิเศษ ที่เป็นวันพื้นมงคลครั้งแรกในรัชกาลที่ 10           เนื่องในวันที่ 9 พฤษภาคม 2562 เป็นวันพืชมงคล ถือเป็นวันดีของเกษตรกรไทย เนื่องจากเป็นวันประกอบพิธีจรดพระนังคัลแรกนาขวัญ ครั้งแรกในรัชกาลที่ 10 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทำให้เกษตรกรชาวนาทั้งในพื้นที่นาดอน ซึ่งอยู่นอกเขตชลประทาน และในเขตชลประทานของอำเภอเมืองลพบุรี อำเภอบ้านหมี่ และอำเภอโคกสำโรง จังหวัดลพบุรี ต่างพร้อมใจกันลงมือไถแปลงนา และใช้เครื่องช่วยหว่านพ่นเมล็ดพันธ์ข้าวหอมปทุม ลงสู่แปลงนาแปลงแรกในช่วงฤดูกาลทำนาปี โดยถือฤกษ์ดีในช่วงวันพิธีพืชมงคลจรดพระนังคัลแรกนาขวัญ เป็นการเริ่มต้นฤดูกาล           เช่นเดียวกับเกษตรกร ชาวไร่มันสำปะหลัง ในพื้นที่ตำบลดีลัง อำเภอพัฒนานิคม และตำบลโคกตูม อำเมืองลพบุรี หลายรายต่างถือฤกษ์ดีในวันพืชมงคล ร่วมกันลงแขกปลูกต้นมันสำปะหลังแบบใช้แรงงานคนในการปักเลียงต้นมัน ในแปลงปลูกที่ได้มีการปรับแต่งพรวนดินยกล่องรอไว้ก่อนแล้วไว้ตั้งแต่เมื่อวานแล้ว โดยถือฤกษ์ดีในช่วงวันพิธีพืชมงคลจรดพระนังคัลแรกนาขวัญ ตามแบบประเพณีโบราณที่ยึดถือกันมาทุกปี เพราะเชื่อว่าหลังพิธีพืชมงคลจรดพระนังคัลแรกนาขวัญ จะทำให้ฝนตกต้องฤดูกาล พืชผลผลิตเจริญงอกงามขายได้กำไรดี และที่สำคัญในปีนี้ยังถือเป็นปีพิเศษ ซึ่งเป็นครั้งแรกในรัชกาลที่ 10 ในการประกอบพิธีของ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เพื่อความเป็นสิริมงคลแก่เกษตรกรไทยในวันพืชมงคล อีกด้วย